lv de lv id lt lv fr lv ru az lv en en id lv fr nl ca en lv en nb lv en en fr id nl lv ca lv lv lv lv lv es hbs_lat lv lv lv it lv lv es tr uk es en sl lv lv lv lv lv lv lv lv lv lv lv lv lv lv lv lv lv fi lv lv lv lv lv lv lv lv lv lv lv lv de sk hbs_lat lv lv sk hbs_lat uk en en lv id es es en lv
Otrdien saule mīsies ar mākoņiem; Kurzemē labots 6.septembra aukstuma rekords
2022. gada 6. septembris 07:02
Otrdien, 6. septembrī, Latvijā gaidāms daļēji mākoņains laiks, bez nokrišņiem, gaisa temperatūra nepārsniegs +13..+18 grādus, prognozē sinoptiķi.
Otrdien gaisa temperatūra pakāpsies līdz +18 grādiem
Nedēļas otrajā pusē laiks kļūs nokrišņiem bagātāks
Pirmdien gaiss iesils līdz +17 grādiem; nokrišņi nav gaidāmi
Naktī uz pirmdienu Latvijā daudzviet veidosies migla
Jaunākā prognoze – Latvijā nokrišņu daudzums oktobrī varētu būt nedaudz virs normas
Svētdien vietām īslaicīgi līs; gaiss iesils līdz +15 grādiem
Pūtīs lēns rietumu, ziemeļrietumu vējš, priekšpusdienā vietām saglabāsies bezvējš.
Rīgā starp mākoņiem uzspīdēs saule, nav gaidāmi nokrišņi un pūtīs lēns vējš. Gaiss iesils līdz +15..+16 grādiem.
Laikapstākļus nosaka anticiklons. Atmosfēras spiediens 1026-1029 hektopaskāli jūras līmenī.
Valsts dienvidaustrumu daļā spēkā Latvijas Vides, ģeoloģijas un meteoroloģijas centra izsludinātais dzeltenā līmeņa brīdinājums par augstu ugunsbīstamību mežos.
Kurzemē labots 6.septembra aukstuma rekords
Agrā otrdienas rītā Liepājā, Pāvilostā, Rucavā un Saldū, gaisa temperatūrai pazeminoties līdz +1..+3 grādiem, pārspēts 6.septembra minimālās temperatūras rekords, liecina Latvijas Vides, ģeoloģijas un meteoroloģijas centra (LVĢMC) dati.
Saullēktā aukstuma rekorda pārspēšana iespējama arī vietām Vidzemē, kur gaisa temperatūra noslīdējusi līdz nulles atzīmei.
Zem mākoņiem Latgalē, kā arī daļā Zemgales gaiss nav vēsāks par +5 grādiem, bet Ziemeļkurzemes piekrastē gaisa temperatūra pakāpusies līdz +10..+11 grādiem.
Latgalē apmācies laiks, pārējā valstī mākoņi tikai vietām sedz debesis. Nav ievērojamu nokrišņu; dažviet izveidojusies migla. Valda lēns vējš un bezvējš.
Rīgā mainīgs mākoņu daudzums, vēja praktiski nav, gaisa temperatūra no +7 grādiem lidostā līdz +9..+10 grādiem pilsētas centrā un Daugavgrīvā.
Maksimālā gaisa temperatūra pirmdien LVĢMC novērojumu tīklā bija no +11,5 grādiem Alūksnē līdz +17,3 grādiem Rucavā.
Augstākā gaisa temperatūra Eiropā 5.septembrī bija +36..+37 grādi Francijā un Spānijā, kā arī līdz +39 grādiem salās Vidusjūrā. Zemākā gaisa temperatūra naktī uz otrdienu -3 grādi Skandināvijā.
Satekles iela 2b, Rīga, LV-1050, Latvija
Komanda un Kontakti Noteikumi Reklāma Par mums Vēstkopa